راجہ یاسر ہمایوں سرفراز

راجہ یاسر ہمایوں سرفراز، پاکستانی سیاست دان ہیں۔ جو 6 اگست 2022 سے اپریل جنوری 2023 تک پنجاب کے صوبائی وزیر برائے ہائر ایجوکیشن اور انفارمیشن ٹیکنالوجی رہے۔ اس سے قبل وہ 27 اگست 2018 سے 27 مارچ 2022 تک صوبائی وزیر برائے ہائر ایجوکیشن رہے۔ وہ 27 اگست 2018 سے 19 جولائی 2019 تک پنجاب کے صوبائی وزیر سیاحت بھی رہ چکے ہیں۔ انہوں نے 22 جولائی 2019 سے 27 مارچ 2022 تک انفارمیشن ٹیکنالوجی کا قلمدان بھی سنبھالا۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔

ابتدائی زندگی، تعلیم اور پیشہ ورانہ کیریئر 
وہ 28 دسمبر 1972 کو فیصل آباد ، پنجاب پاکستان میں ایک جاگیردار گھرانے  میں پیدا ہوئے۔   ان کے خاندان کا تعلق  چکوال سے ہے۔  ان کے دادا راجہ محمد سرفراز خان تحریک پاکستان کے رکن تھے اور 1929 سے 1937 تک پنجاب قانون ساز کونسل کے رکن اور 1937 سے 1958 تک پنجاب قانون ساز اسمبلی کے رکن رہے۔ ان کے چچا راجہ سجاد اکبر اور راجہ ریاض احمد خان بھی اسی کی دہائی کے اواخر سے لے کر آج تک صوبائی اور قومی اسمبلی کے رکن رہ چکے ہیں۔ 

انہوں نے ایچی سن کالج سے 1991 میں اسکول کی تعلیم مکمل کی اوراعلی تعلیم کے لیے امریکہ چلے گئے۔ انہوں نے فلوریڈا یونیورسٹی سے گریجویشن کیا  اور کمپیوٹر اور انفارمیشن سسٹمز میں بیچلر آف سائنس کی ڈگری حاصل کی۔   گریجویشن کے بعد انہوں  نے کچھ عرصہ امریکہ کے فلوریڈا میں ایک سافٹ ویئر کمپنی میں کام کیا ۔ وہ 1998 میں پاکستان واپس آ گئے۔ 1999 میں انہوں نے چکوال میں کوٹ سرفراز خان میں مائرز کالج کی بنیاد رکھی۔

سیاسی کیریئر 
انہوں نے 2013 میں پاکستان تحریک انصاف (پی ٹی آئی) میں شمولیت اختیار کی۔   اور  2013 کے پاکستانی عام انتخابات میں حلقہ این اے 60 (چکوال-I) سے پی ٹی آئی کے امیدوار کے طور پر پاکستان کی قومی اسمبلی کی نشست کے لیے انتخاب لڑا لیکن وہ ناکام رہے۔ انہوں نے 48,076 ووٹ حاصل کیے اور طاہر اقبال سے  ہار گئے۔  وہ 2018 کے عام انتخابات میں حلقہ پی پی 21 (چکوال-I) سے پی ٹی آئی کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ 
27 اگست 2018 کو انہیں وزیراعلیٰ پنجاب سردار عثمان بزدار کی صوبائی کابینہ میں شامل کیا گیا اور انہیں سیاحت کے اضافی وزارتی قلمدان کے ساتھ پنجاب کا صوبائی وزیر برائے اعلیٰ تعلیم مقرر کیا گیا۔  پنجاب کے صوبائی وزیر برائے سیاحت کا اضافی قلمدان 19 جولائی 2019 کو ان سے واپس لے لیا گیا  اور  انہیں 22 جولائی 2019 کو پنجاب انفارمیشن ٹیکنالوجی کا اضافی قلمدان سونپا گیا۔ 9 مئی کے ہنگاموں اور پی ٹی آئی کے کارکنوں کی جانب سے پاکستان کے اداروں پر مبینہ حملے کے بعد، پارٹی کے بہت سے دیگر اہم شخصیات کی طرح اس نے بھی پی ٹی آئی اور سیاست کو عام طور پر چھوڑ دیا۔

حوالہ جات 

فضلا ایچیسن کالج
1972ء کی پیدائشیں
پنجاب کے صوبائی وزرا
فیصل آباد کی شخصیات
پاکستان تحریک انصاف کے ارکان صوبائی اسمبلی (پنجاب)
پنجاب ارکان صوبائی اسمبلی 2018ء تا 2023ء
پنجابی شخصیات
بقید حیات شخصیات
چکوال کی شخصیات
ضلع چکوال کی شخصیات